 


בבית משפט השלום 								ת.א. 25/
בנתניה

תאריך חתימת המסמך 25.9.25

התובע:                 ישראל נתנאל שוורץ, ת.ז. 211467113
			מרחוב מוטה גור 12, גבעת שמואל
			טלפון: 0505193737
   
ע"י ב"כ עו"ד אריאל פרייברג  (מ"ר 62254) ו/או יגאל רסקין
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: office@freiberg-law.com

      – נ ג ד –

[bookmark: OLE_LINK2]הנתבעת:		"הפול" המאגר הישראלי לביטוחי רכב
			 מרחוב אצ"ל 1, ראשון לציון 
  טל׳: 03-9424300;פקס: 03-9620303
                           דוא"ל: poolmoked@pool.org.il


		

			כתב תביעה 


סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	819 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 




[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובע הזכות לקבל פסק דין שלא בפניך. 








חלק 2: 

(1) בעלי הדין : 

1. התובע היה בכל הזמנים הרלוונטיים לתביעה זו המשתמש ו/או הנוהג באופנוע הנושא מספר רישוי 483-73-002 (להלן: "הרכב/האופנוע").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.


רצ"ב אישור משטרה, מסומן ״כנספח 1״.

(2) פירוט הסעד המבוקש באופן תמציתי: 

3. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותר התובע לפצותו בגין הנזקים שנגרמו לו בתאונה.  

4. התובע, צעיר בתחילת דרכו המקצועית, עובד כשליח, מתקשה מחמת התאונה ותוצאותיה בביצוע עבודתו, נזקק להפוגות ממושכות במהלכה, ונגרמו לו הפסדי השתכרות.

5. מחמת התאונה ותוצאותיה נזקק התובע לקבלת טיפולים רפואיים, נטילת משככי כאבים, טיפול לשיכוך כאב, טיפולי פיזיותרפיה והוא יידרש לכך גם בעתיד.

6. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

7. עקב מגבלותיו הנובעות מהתאונה נזקק התובע להוצאות ניידות ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

8. בתאריך 7.3.23, בשעה 23:00 או בסמוך לכך, ברחוב הסיבים 53 בפתח תקווה, במהלך נסיעתו על "באמפרים" נפגע התובע ונחבל בגופו (להלן: "התאונה").

9. לאחר התאונה פנה התובע לבית החולים "בלינסון", בפתח תקווה, כשהוא סובל מבחילות, כאבי ראש וכאבים בצוואר, בבדיקה קלינית נמצא רגישות והגבלה בתנועות הצוואר. בדיקת דימות הדגימה יישור לורדוזיס צווארי, והוא שוחרר לביתו בהמלצה להימנע מנהיגה ורכיבה על אופנוע, ביצוע טיפולי פיזיותרפיה, עיסוי, מעקב רפואי אצל אורתופד, מנוחה ונטילת ארקוקסיה ותרופות לשיכוך כאב.

10. התובע אשר המשיך לסבול מכאבי ראש, סחרחורות, בחילות, ומכאבים והגבלה בתנועות הצוואר והגב, כולל הקרנת הכאבים לגפיים ולקודקוד, לאוזניים וללסת העליונה, פנה לקבלת טיפול רפואי בקהילה, שם ניתנה זריקה לשיכוך כאב והוא הונחה להמשך מעקב רפואי, כולל בדיקות אצל אורתופד ונוירולוג, רפואה משלימה, פיזיותרפיה, עיסוי, בדיקות דימות נוספות, נטילת משככי כאבים ומנוחה ממושכת.

11. התובע נבדק ע"י נוירולוגית שאיבחנה הגבלה משמעותית בכל תנועות הצוואר והוחלט להפנותו לביצוע בדיקת CT ראש, המשך מעקב וטיפול שמרני.

12. התובע, ביצע סדרת טיפולי פיזיותרפיה אינטנסיביים, אולם, חרף הטיפול האינטנסיבי נותר עם כאבים והגבלה בתנועות הצוואר והקרנת הכאבים לגפיים וכאבי ראש וסחרחורות, הוא הופנה להמשך טיפול אורתופדי וניתן לו טיפול תרופתי נוירולוגי בהמלצה לניהול יומן כאבי ראש והמשך מעקב.

13.  כן, בשים לב לכאבים העזים ולהגבלה הניכרת הופנה התובע להמשך טיפול במסגרת מרפאות כאב.


רצ"ב תעודות רפואיות, מסומנות "כנספח 2".

14. מאז התאונה סובל התובע מכאבי ראש, מכאבים והגבלה בתנועות הצוואר, הגב והברך, מקושי בריכוז, במיקוד, מקושי בצידוד והטיה, בכיפוף, כריעה, עמידה והליכה ממושכות, מקושי בעליה וירידת מדרגות, ומקושי בביצוע פעולות הכרוכות במאמץ פיזי והטיפולים בו צפויים להימשך גם בעתיד. 

15. התובע צעיר בתחילת דרכו המקצועית, אשר עובד כשליח, מתקשה מחמת מגבלותיו הנובעות מהתאונה בביצוע עבודתו, נאלץ להיעדרויות ממושכות, נזקק להפוגות ממושכת במהלכה ונגרמו לו הפסדי שכר.

16. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

17. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות, ויזקק לכך גם בעתיד.       
(4) פירוט העובדות המקנות סמכות לבית המשפט 
18. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.
חלק 3 
19. להלן פירוט נזקי התובע:
1. נזק מיוחד:  
(1)  הפסדי השתכרות בעבר –			                    95,000 ₪ 
(2)  עזרת הזולת בעבר –	           				              16,000 ₪  
(3)  הוצאות רפואיות ונסיעות לטיפולים בעבר –	          8,350 ₪ 
(4)  הסעות מיוחדות ושימוש מוגבר במוניות בעבר -            17,500 ₪


2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
1. הפסדי השתכרותו בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
1.  עזרת הזולת בעתיד.
1.  הוצאות רפואיות ופארה רפואיות ונסיעות לטיפולים בעתיד. 	
1.  הוצאות בגין נסיעות בעתיד. 
1.  פיצוי בגין נזקיו הלא ממוניים של התובע. 


20. הנתבעת  חייבת לפצות את התובע בהיותה מבטחת השימוש ברכב במועד התאונה.

21. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת .

22. כל הטענות בכתב תביעה זה נטענות במצטבר או לחילופין, הכל לפי תכנן והקשרן.

אשר על כן, מתבקש כב' ביהמ"ש להזמין את הנתבעת לדין ולחייבה לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	



                                                                                          _________________
						               אריאל פרייברג, עו"ד
								          ב"כ התובע     

